b'\n_START_ARTICLE_\nKvinneklinikken (Haukeland universitetssykehus)\n_START_SECTION_\nAvdelinger\n_START_PARAGRAPH_\nKvinneklinikken har ca 500 medarbeidere og best\xc3\xa5r av flere avdelinger: Barsel, Fysioterapi, F\xc3\xb8deavdelinga, Observasjonspost for gravide, Operasjonsavsnittet, Seksjon for assistert befrukting, Seksjon for fostermedisin og ultralyd, Seksjon for generell gynekologi, Seksjon for gynekologisk kreft, Storken, Ammepoliklinikken, Barselpoliklinikk, Gynekologisk poliklinikk, Poliklinikk for gravide, R\xc3\xa5dgivingssenteret for mor og barn, Samtalepoliklinikk og Laboratoriet.\n_START_SECTION_\nHistorie\n_START_PARAGRAPH_\nEtter Bergen bystyre sin beslutning 25. februar 1916 ble Kvinneklinikken bygget i tidsrommet 1916 til 1926 og startet opp i februar 1926. Den var en videref\xc3\xb8ring av F\xc3\xb8dselstiftelsen og Jordmorskolen som ble etablert 1.april 1861 i Bergen. Arkitektene var Victor Nordan og Ingolf Danielsen._NEWLINE_Kvinneklinikken ble bygget n\xc3\xa6r Bergen kommunale sykehus p\xc3\xa5 Haukeland, som n\xc3\xa5 er Haukeland universitetssykehus. Det ble bebygget 2575 kvadratmeter grunn av de 14122 kvadratmeter grunn som var innkj\xc3\xb8pt. Dette omr\xc3\xa5det ligger lengst mot vest p\xc3\xa5 det n\xc3\xa5v\xc3\xa6rende sykehusomr\xc3\xa5det. Opprinnelig var det ikke noe administrativt fellesskap mellom de to institusjonene som i dag er en del av Helse Bergen og Helse Vest._NEWLINE_Kvinneklinikken ble i 1926 startet opp med overs\xc3\xb8ster, sju sykepleiere, overjordmor og to underjordm\xc3\xb8dre, 19 jordmorelever samt kj\xc3\xb8kkenpiker, vaskeripiker og sypiker. Klinikken var planlagt med plass for 25 jordmorelever, men med mulighet \xc3\xa5 ta imot inntil 34 elever pr \xc3\xa5r._NEWLINE_I 1974 ble det bygget et tilbygg p\xc3\xa5 nordsiden.'